ehem, ang tikim naman ng ilan na ginanti ng kindat ng ibang nakababatid ng lihim. dadaluhingin na sana ni beteng ang labadreng kanina pa'kinaiinisan na niya, kung hindi dumatal na humahangos at may dugo sa damit si simon. mang beteng! ang wika humawak ka po ng patalim at ibangon natin ang iyong kahihiyan! narito ang umaagaw ng iyong dangal! ang isa ay napatay ko na! ano ang nangyari? ang gulat na tanong ni beteng. kailangang pumatay ka po ng tao pagka'ang dangal mo ay inaagaw ng iba! boong tapang na isinaad na labis na nakatulig sa lahat ng nakikinig. si beteng ay lalong naupos. si labadre man ay napipilan din. maging si kapitang andoy, maging si kapitana martina, ay napako sa pagkamangha. ang magandang dolores ay nangliit sa takot. sino ma'walang nakaimik. isa isang minalas ni simon ang panauhin. hinanap ng kanyang mata ang mga kaaway ng kanyang katoto. sa gayong anyo, na lahat ay natitigilan, ay sumipot ang mga alagad, ng pamamayapa, ang kinatawan ng pamahalaan.